बिना पानी के दस दिन से चल रहा अस्पताल बाल्टियों में पानी लाकर करते हैं जरूरी काम
ढाबखटीकां स्थित जनाना अस्पताल के डॉक्टर रेजिडेंस एरिया में शिफ्ट हुए सेटेलाइट अस्पताल फताहपुर का स्टाफ पिछले दस दिनों से बाल्टियों में पानी लाकर गुजारा कर रहा है। हालत तो मरीजों की खराब हो रही है, जो पीने के लिए या तो पानी घर से ला रहे हैं या बाहर से 20 रुपए प्रति लीटर खरीद कर पीने को मजबूर हैं। बार-बार मांग करने पर भी नगर निगम फाल्ट को ठीक नहीं कर रहा और ही उन्हें पानी का टैंकर उपलब्ध करवाया जा रहा है। स्टाफ के सदस्यों ने बताया कि दस दिन पहले उनके अस्पताल में पानी आना बंद हो गया था।
निगम के वॉटर एंड सीवरेज विभाग को उन्होंने शिकायत की तो उनका जवाब था कि पास की बिल्डिंग में जो ठेकेदार काम कर रहा है, उसके कारण पानी नहीं मिल पा रहा। वहीं ठेकेदार से जब बात की तो उसने पानी की लाइन में किसी भी तरह की छेड़छाड़ होने से इंकार कर दिया। दोनों के बीच अस्पताल का स्टाफ और वहां आने वाले मरीज गर्भवती महिलाएं पिसकर रह गई हैं।
जनाना अस्पताल में आने वाली सप्लाई में फाल्ट है : एसडीओ
^उनकीसप्लाई जनाना अस्पताल से आती है। वहीं फाल्ट पड़ा है। मैं अस्पताल स्टाफ को कहूंगा कि वे अपना पानी का कनैक्शन अलग से एप्लाई करें। वहीं मुश्किल दूर करने के लिए अभी वहां पानी का टैंकर भिजवा देता हूं। -अश्विनीकुमार, एसडीओ वॉटर एंड सीवरेज विभाग
सेटेलाइट अस्पताल फताहपुर में हाथ धोने के लिए वहां आने वाली गर्भवति महिलाओं को पानी नहीं मिल पा रहा। इसी तरह एडिमिट लोगों को पानी बाहर से लाना पड़ता है।
hin_Deva hin_Deva hin_Deva hin_Deva hin_Deva hin_Deva